
 诇讗诇讜 讜诇讗诇讜 谞转讞诇拽讛 讛讗专抓 讻讚讬 诇拽讬讬诐 砖谞讬 诪拽专讗讜转 讛诇诇讜 讛讗 讻讬爪讚 讛讬讛 诪讬讜爪讗讬 诪爪专讬诐 谞讜讟诇 讞诇拽讜 注诐 讬讜爪讗讬 诪爪专讬诐 讛讬讛 诪讘讗讬 讛讗专抓 谞讜讟诇 讞诇拽讜 注诐 讘讗讬 讛讗专抓 诪讻讗谉 讜诪讻讗谉 谞讜讟诇 讞诇拽讜 诪讻讗谉 讜诪讻讗谉 诪专讙诇讬诐 讬讛讜砖注 讜讻诇讘 谞讟诇讜 讞诇拽诐 诪转诇讜谞谞讬诐 讜注讚转 拽专讞 诇讗 讛讬讛 诇讛诐 讞诇拽 讘讗专抓 讛讘谞讬诐 谞讟诇讜 讘讝讻讜转 讗讘讬 讗讘讬讛谉 讜讘讝讻讜转 讗讘讬 讗诪讜转讬讛谉 诪讗讬 诪砖诪注 讚讛讗讬 {讘诪讚讘专 讻讜-谞讛} 诇砖诪讜转 诪讟讜转 讗讘讜转诐 讘讬讜爪讗讬 诪爪专讬诐 讻转讬讘 讚诇诪讗 诇砖讘讟讬诐 拽讗诪专 诇讛 讚讻转讬讘 {砖诪讜转 讜-讞} 讜谞转转讬 讗讜转讛 诇讻诐 诪讜专砖讛 讗谞讬 讛' 讬专讜砖讛 讛讬讗 诇讻诐 诪讗讘讜转讬讻诐 讜诇讬讜爪讗讬 诪爪专讬诐 拽讗诪专 诇讛讜: 住讬诪谉 诇专讘 爪诇驻讞讚 讜讬讜住祝 讗讬讻驻诇 诪谞砖讛 讬讞砖讘: 讗诪专 诇讬讛 专讘 驻驻讗 诇讗讘讬讬 讘砖诇诪讗 诇诪''讚 诇讬讜爪讗讬 诪爪专讬诐 谞转讞诇拽讛 讛讗专抓 讛讬讬谞讜 讚讻转讬讘 {讘诪讚讘专 讻讜-谞讚} 诇专讘 转专讘讛 谞讞诇转讜 讜诇诪注讟 转诪注讬讟 谞讞诇转讜 

专砖讘"诐



 诇讗诇讜 讜诇讗诇讜. 诇讬讜爪讗讬 诪爪专讬诐 讜诇讘讗讬 讛讗专抓 讜讞讝专讛 诇讬转 诇讬讛 诇讛讗讬 转谞讗 讜诪转谞讬' 诪转讜拽诪讗 砖驻讬专 讗诇讬讘讬讛 讚讘谞讜转 爪诇驻讞讚 诇讚讬讚讬讛 谞诪讬 谞讟诇讜 讙' 讞诇拽讬诐 讚讛讗 讗讬转 诇讬讛 谞诪讬 诇讬讜爪讗讬 诪爪专讬诐 谞转讞诇拽讛 讛讗专抓 讜讛讬讬谞讜 讚讗诪专谉 诇注讬诇 转谞谉 讻诪讗谉 讚讗诪专 诇讬讜爪讗讬 诪爪专讬诐 谞转讞诇拽讛 讛讗专抓 讜诇讗 讗诪专讬谞谉 诪转谞讬转讬谉 专讘讬 讬讗砖讬讛 讛讬讗 诪砖讜诐 讚诪转讜拽诪讗 谞诪讬 讻专' 砖诪注讜谉 讘谉 讗诇注讝专: 讛讬讛 诪讬讜爪讗讬 诪爪专讬诐 (讜诇讗 诪讘讗讬 讛讗专抓) 讻讜'. 讛讻讬 驻讬专讜砖讜 讗诐 讛讬讛 诪讬讜爪讗讬 诪爪专讬诐 讜诇讗 诪讘讗讬 讛讗专抓 讻讙讜谉 专讗讜讘谉 砖讬爪讗 诪诪爪专讬诐 讜讛讜讗 讘谉 讻' 讜讛讜诇讬讚 讘谞讬诐 讘诪讚讘专 讜诪转 专讗讜讘谉 讜讘谞讬讜 讛讬讜 讟驻诇讬诐 讘讻谞讬住转谉 诇讗专抓 讜讗讬谞谉 讬讻讜诇讬谉 诇讬讟讜诇 讘砖讘讬诇 注爪诪谉 诇驻讬 砖讗讬谞谉 讘谞讬 注砖专讬诐 谞讜讟诇讬谉 讘谞讬讛谉 讞诇拽 讗讞讚 讘砖讘讬诇 专讗讜讘谉 砖讛讬讛 诪讬讜爪讗讬 诪爪专讬诐: 讛讬讛 诪讘讗讬 讛讗专抓. 讜诇讗 诪讬讜爪讗讬 诪爪专讬诐 讻讙讜谉 专讗讜讘谉 砖讛讜诇讬讚 讘谞讬诐 讘诪爪专讬诐 讜诪转 讘诪爪专讬诐 讜讛讘谞讬诐 讛讬讜 讟驻诇讬诐 讘讬爪讬讗转谉 讜讻砖谞讻谞住讜 诇讗专抓 讛讬讜 讘谞讬 注砖专讬诐 谞讜讟诇讬谉 讻诇 讗讞讚 讞诇拽讜 注诐 讘讗讬 讛讗专抓 讗''谞 讻砖讬爪讗 专讗讜讘谉 诪诪爪专讬诐 诇讗 讛讬讛 讘谉 注砖专讬诐 讜讛讜诇讬讚 讘谞讬诐 讘诪讚讘专 讜诪转 专讗讜讘谉 讜讛讘谞讬诐 谞讻谞住讜 诇讗专抓 谞讜讟诇讬谉 讞诇拽谉 讘砖讘讬诇 砖讛谉 讘讗讬 讛讗专抓 讗诐 讛诐 讬' 谞讜讟诇讬谉 讬' 讞诇拽讬诐: 讛讬讛 诪讻讗谉 讜诪讻讗谉. 讻讙讜谉 专讗讜讘谉 砖讛讬讛 讘谉 讻' 讻砖讬爪讗 诪诪爪专讬诐 讜讛讜诇讬讚 讘谞讬诐 讘诪讚讘专 讜诪转 讜讛讘谞讬诐 讛讬讜 讘谞讬 讻' 讘讻谞讬住转谉 诇讗专抓 谞讜讟诇讬谉 讞诇拽谉 讘砖讘讬诇 注爪诪谉 砖讛谉 讘讗讬 讛讗专抓 讜谞讜讟诇讬谉 谞诪讬 讞诇拽 讗讞讚 讘砖讘讬诇 讗讘讬讛谉 砖讛讬讛 诪讬讜爪讗讬 诪爪专讬诐 讜讬砖 诪驻专砖讬诐 讛讬讛 诪讻讗谉 讜诪讻讗谉 讘讗讚诐 讗讞讚 诪讬讬专讬 砖讛讬讛 诪讬讜爪讗讬 诪爪专讬诐 讜诪讘讗讬 讛讗专抓 讻讙讜谉 砖讬爪讗 诪诪爪专讬诐 讬转专 诪讘谉 砖砖讬诐 讜谞讻谞住 诇讗专抓 讚讗诪专讬谞谉 诇拽诪谉 诇讗 谞讙讝专讛 讙讝讬专讛 讘讬转专 诪讘谉 砖砖讬诐 讚讛讜讛 诇讬讛 讛讗讬 讙讘专讗 注爪诪讜 诪讬讜爪讗讬 诪爪专讬诐 讜诪讘讗讬 讛讗专抓 讛诇讻讱 讬讟讜诇 砖谞讬 讞诇拽讬诐 讜诇讗讜 诪讬诇转讗 讛讬讗 讚诪砖讜诐 讘讗讬 讛讗专抓 诇讗 讬讟讜诇 讚讻讬 讻转讬讘 诇讗诇讛 转讞诇拽 讛讗专抓 讗讘谞讬 讬讜爪讗讬 诪爪专讬诐 讛讜讗 讚讻转讬讘 砖诇讗 讛讬讛 讘讛谉 讗讬砖 诪驻拽讜讚讬 诪砖讛 讜讗讛专谉 讛讻讛谉 讜诇讗 讗讬讜爪讗讬 诪爪专讬诐 注爪诪谉 拽讗讬 讜诪讬讛讜 讬砖 诇诇诪讜讚 讚谞讜讟诇 砖谞讬 讞诇拽讬诐 诪讚转谞讬 讘转讜住驻转讗 讜讻谉 讛讬讛 专' 砖诪注讜谉 讗讜诪专 讬讛讜砖注 讜讻诇讘 谞讟诇讜 讙' 讞诇拽讬诐 讘谞讞诇讛 砖讛讬讜 诪讬讜爪讗讬 诪爪专讬诐 讜诪谉 讛注讜诪讚讬诐 讘注专讘讜转 诪讜讗讘 讜砖谞讟诇讜 讞诇拽诐 砖诇 诪专讙诇讬诐: 诪专讙诇讬诐. 讗祝 注诇 驻讬 砖讛讬讛 诇讘谞讬讛谉 砖讘讗讜 诇讗专抓 诇讬讟讜诇 讞诇拽 讗讘讬讛谉 砖讛讬讜 诪讬讜爪讗讬 诪爪专讬诐 讗驻讬诇讜 讛讻讬 诇讗 谞讟诇讜 讗诇讗 讬讛讜砖注 讜讻诇讘 谞讟诇讜 讞诇拽谉 讻讚讻转讬讘 讞讬讜 诪谉 讛讗谞砖讬诐 讛讛诐 诇拽诪谉 讘砖诪注转讬谉 砖讞讬讜 讘讞诇拽谉 砖讗诪专讛 转讜专讛 谞转讞讬讬讘 专砖注 讬讘讗 爪讚讬拽 讜讬讝讻讛 讘讞诇拽讜 讚诪拽专讗 砖诪注讬谞谉 砖诇讗 讛讬讛 诇诪专讙诇讬诐 讜诪转诇讜谞谞讬诐 讜注讚转 拽专讞 讞诇拽 讘讗专抓 诪讚拽讗诪专讬 讘谞讜转 爪诇驻讞讚 讗讘讬谞讜 诪转 讘诪讚讘专 (讘诪讚讘专 讻讝) 讜讛讜讗 诇讗 讛讬讛 讘转讜讱 讛注讚讛 讗诇讜 诪专讙诇讬诐 讛谞讜注讚讬诐 注诇 讛' 讗诇讜 诪转诇讜谞谞讬诐 注讚转 拽专讞 讻诪砖诪注讜 诇诪讛 讬讙专注 砖诐 讗讘讬谞讜 诪讗讞专 讚诇讗 讛讬讛 诇讗 诪诪专讙诇讬诐 讜诇讗 诪诪转诇讜谞谞讬诐 讜注讚转 拽专讞 诪讻诇诇 讚讻诇 讛谞讱 诇讗 谞讟诇讜 讘谞讬讛谉 讞诇拽 讘讗专抓 讘讝讻讜转 讗讘讜转讬讛谉: 诪转诇讜谞谞讬诐 讜注讚转 拽专讞. 诇拽诪谉 诪驻专砖 诪转诇讜谞谞讬诐 砖讘注讚转 拽专讞 讚讛讬讬谞讜 讞诪砖讬诐 讜诪讗转讬诐 讗讬砖 讜诇讗 讛讬讛 诇讛诐 讞诇拽 讘讗专抓 砖诇讗 谞讟诇讜 讘谞讬讛谉 讗转 讞诇拽谉 讗注''驻 砖讛讬讜 诪转诇讜谞谞讬诐 诪讬讜爪讗讬 诪爪专讬诐 讗诇讗 讻诪讗谉 讚诇讬转谞讛讜 讚诪讜 讜讝讻讜 讻诇 讛砖讘讟讬诐 讘讞诇拽诐 讻讗讬诇讜 谞转讞诇拽讛 诇讬讜爪讗讬 诪爪专讬诐 讘诇讗 诪转诇讜谞谞讬诐 讜谞转专讘讛 讞诇拽 讻诇 讗讞讚 讜讗讞讚 驻讜专转讗 讜讛讗讬 转谞讗 住讘讬专讗 诇讬讛 诇讬讜爪讗讬 诪爪专讬诐 谞转讞诇拽讛 讛讗专抓 讜讗讬讻讗 诇诪讬诪专 讚诪住拽谞讗 讚诪讬诇转讗 讚专' 砖诪注讜谉 讘谉 讗诇注讝专 讛讬讗 讚讗诪专 诇讗诇讜 讜讗诇讜 谞转讞诇拽讛 讛讗专抓: 讜讛讘谞讬诐. 砖诇 诪专讙诇讬诐 讜诪转诇讜谞谞讬诐 砖讘讗讜 诇讗专抓 讜诇讗 讛讬讜 讬讻讜诇讬谉 诇讬讟讜诇 讘砖讘讬诇 讗讘讬讛谉 讬讟诇讜 讘讝讻讜转 讗讘讬 讗讘讬讛谉 讗诐 讛讬讜 诪讬讜爪讗讬 诪爪专讬诐 讗讘诇 讞诇拽 讗讘讬讛谉 砖讛讬讛 专讗讜讬 诇讛谉 诇讬讟讜诇 讘砖讘讬诇 讗讘讬讛谉 注爪诪讜 砖讛讬讛 诪讬讜爪讗讬 诪爪专讬诐 讗讜转讜 讞诇拽 谞讬转谉 诇讬讛讜砖注 讜讻诇讘 诪谉 讛诪专讙诇讬诐 讜砖诇 诪转诇讜谞谞讬诐 谞讬转谉 诇讻诇 讛砖讘讟讬诐: 讜讘讝讻讜转 讗讘讬 讗诪讜转讬讛谉. 讗诐 诇讗 讛讬讛 诇讗诪讜转讬讛谉 讗讞讬谉 讜诇拽诪谉 诪讜拽讬 诇讛讱 住讬驻讗 讗驻讬诇讜 诇诪讗谉 讚讗诪专 诇讘讗讬 讛讗专抓 谞转讞诇拽讛 讜讻讙讜谉 讚诇讗 讛讬讜 讘谞讬 注砖专讬诐 讻砖谞讻谞住讜 诇讗专抓 讚诇讗 谞讟诇讜 讘砖讘讬诇 注爪诪谉 讗诇讗 谞讟诇讜 注''讬 讞讝专讛 砖讛讞讝讬专讜 讘谞讬 讗讘讬 讗讘讬讛谉 讜讘谞讬 讗讘讬 讗诪讜转讬讛谉 谞讞诇讛 砖诇拽讞讜 讘谞讬讛谉 诇讝拽谞讬讛谉 讻讚讻转讬讘 诇砖诪讜转 诪讟讜转 讗讘讜转诐 讜讞讝专讜 讜讛讜专讬砖讜 诇讘谞讬讛谉 讜诇讘谞讬 讛诪转诇讜谞谞讬诐 注诪讛谉 讚讘谞讬 讘谞讬诐 讛专讬 讛谉 讻讘谞讬诐: 诪诪讗讬. 讚讛讗讬 讗讘讜转诐 注诇 讬讜爪讗讬 诪爪专讬诐 拽讗诪专 讚讬诇驻讬谞谉 诪讬谞讬讛 诇讬讜爪讗讬 诪爪专讬诐 谞转讞诇拽讛 讛讗专抓 讚诇诪讗 诇砖讘讟讬诐 拽讗诪专 讬''讘 讘谞讬 讬注拽讘 诇讛诐 谞转讞诇拽讛 讛讗专抓 讜诇讗 诇讬讜爪讗讬 诪爪专讬诐 拽讗诪专: 讜诇讬讜爪讗讬 诪爪专讬诐 拽讗诪专 诇讛讜. 讚讜讚讗讬 诇讛诐 谞讗诪专 驻住讜拽 讝讛: 谞专讗讛 讘注讬谞讬 讚讛''讙 讘砖诇诪讗 诇诪''讚 诇讬讜爪讗讬 诪爪专讬诐 谞转讞诇拽讛 讛讗专抓 讛讬讬谞讜 讚讻转讬讘 诇专讘 转专讘讛 谞讞诇转讜 讜诇诪注讟 转诪注讬讟 谞讞诇转讜  

 讜注讜讚 讛拽砖讛 讚诪讗讬 驻专讬讱 诇拽诪谉 讗诇讗 诇诪讗谉 讚讗诪专 诇讘讗讬 讛讗专抓 讗诪讗讬 爪讜讜讞讜 讘谞讬 讬讜住祝 (诇讻谉) [讜诇驻讬] 驻专''转 讻讱 砖驻讬专 爪讜讜讞讜 诇诪讗谉 讚讗诪专 诇讘讗讬 讛讗专抓 讻诪讜 诇诪讗谉 讚讗诪专 诇讬讜爪讗讬 诪爪专讬诐 讚诪''诪 诇讗 谞讟诇讜 讗诇讗 讻驻讬 诪讛 砖讛讬讜 讛讗讘讜转 砖讬爪讗讜 诪诪爪专讬诐 讻讬讜谉 砖讻诇 讗讘讜转 讬砖专讗诇 讞讜诇拽讬谉 讘砖讜讛 讗讘诇 讗诐 讗讬谉 讞讜诇拽讬谉 讘砖讜讛 讗诇讗 讗讞讬谉 讗转讬 砖驻讬专 讛讗 讚驻专讬讱 讜讗注''驻 砖讛讬讜 讗讘讜转 讘谞讬 讬讜住祝 诪讜注讟讬谉 讛专讬 讛讞讝讬专讜 诇讛谉 讘谞讬讛谉 诇驻讬 诪讛 砖谞转专讘讜 讜爪专讬讱 诇讜诪专 诇驻专''转 砖讗讬谉 诪讞讝讬专讬谉 讗诇讗 诇讗讜转谉 讗讘讜转 砖讘讗讜转讜 砖讘讟 讜诇讗 诇讻诇 讬砖专讗诇 讜讛讻讬 诪砖诪注 诇砖诪讜转 诪讟讜转 讗讘讜转诐 讬谞讞诇讜 讚讜拽讗 诇讗讘讜转 砖讘讗讜转讜 诪讟讛 讜专讘讬谞讜 转诐 讚讞拽 诇转专抓 讘注谞讬谉 讗讞专 讜讚讜讞拽: 诪讻讗谉 讜诪讻讗谉 谞讜讟诇 讞诇拽讜 诪讻讗谉 讜诪讻讗谉. 讘讗讚诐 讗' 讗讬讬专讬 砖谞讜讟诇 讘' 讞诇拽讬诐 讘砖讘讬诇 注爪诪讜 砖讛讬讛 诪讬讜爪讗讬 诪爪专讬诐 讜诪讘讗讬 讛讗专抓 讻讚诪讜讻讞 讘转讜住驻转讗 砖讛讘讬讗 讘拽讜谞讟专住 注爪诪讜 讚拽转谞讬 专''砖 讗讜诪专 讗祝 谞转讞诇拽讛 诇讬讜爪讗讬 诪爪专讬诐 讻讬爪讚 讛讬讛 诪讬讜爪讗讬 诪爪专讬诐 讜诇讗 诪注专讘讜转 诪讜讗讘 诪讘讗讬 讛讗专抓 讜诇讗 诪讬讜爪讗讬 诪爪专讬诐 谞讜讟诇 讞诇拽 诪讻讗谉 讜诪讻讗谉 讜讻讜' 讜讻谉 讛讬讛 专' 砖诪注讜谉 讗讜诪专 讬讛讜砖注 讜讻诇讘 谞讟诇讜 砖诇砖讛 讞诇拽讬诐 讘讗专抓 砖讛讬讜 诪讬讜爪讗讬 诪爪专讬诐 讜诪谉 讛注讜诪讚讬诐 讘注专讘讜转 诪讜讗讘 讜谞讟诇讜 讞诇拽诐 砖诇 诪专讙诇讬诐 讜转讬诪讛 讚讗''讻 讬讛讜砖注 讜讻诇讘 诪讞诪转 讘讬讗转 讛讗专抓 谞诪谞讜 讘注专讘讜转 诪讜讗讘 讚讛讗 讻转讬讘 诇讗诇讛 转讞诇拽 讛讗专抓 讜讗诐 讻谉 讘注专讘讜转 谞诪谞讜 讬转专讬诐 诪讘谞讬 住' 讚讛讗 讬讛讜砖注 讛讬讛 讘谉 诪讗讛 讜注砖专 讜诇讗 驻专谞住 讗转 讬砖专讗诇 讗诇讗 讻''讞 砖谞讛 讜讻谉 讻诇讘 讛讬讛 谞诪讬 讘谉 砖诪讜谞讬诐 讻讚讻转讬讘 (讬讛讜砖注 讬讚) 讘谉 讗专讘注讬诐 砖谞讛 讗谞讻讬 讘砖诇讜讞 诪砖讛 注讘讚 讛' 讜讙讜' 讜诇讗 讙诪专讬谞谉 诪注专讻讬谉 讻讚讙诪专讬谞谉 诇拽诪谉 讚诇讗 谞讙讝专讛 注诇 讘谉 住' 诪注专讻讬谉 讗注''讙 讚讻转讬讘 讘诪谞讬谉 砖诇 讬砖专讗诇 诪讘谉 注砖专讬诐 讜诪注诇讛 诇讗 讙诪专讬谞谉 诪注诇讛 诪注专讻讬谉 讜诪讚谞诪谞讜 讘注专讘讜转 诪讜讗讘 讬转专讬诐 诪讘谞讬 住' 谞诪谞讜 讻诪讜 讻谉 讘诪讚讘专 住讬谞讬 讜讗''讻 讛讬讻讬 讻转讬讘 讘诪谞讬谉 砖诇 注专讘讜转 诪讜讗讘 讜讘讗诇讛 诇讗 讛讬讛 讗讬砖 诪驻拽讜讚讬 诪砖讛 讜讙讜' 讜诇讗 谞讜转专 诪讛诐 讗讬砖 讻讬 讗诐 讻诇讘 讘谉 讬驻讜谞讛 讜讬讛讜砖注 讘谉 谞讜谉 讜讻讬讜谉 讚谞诪谞讜 讬转专讬诐 诪讘谞讬 住' 讛诇讗 谞砖讗专 讬讗讬专 讘谉 诪谞砖讛 讜诪讻讬专 讘谉 诪谞砖讛 砖谞讜诇讚讜 讘讬诪讬 讬注拽讘 讜诇讗 诪转讜 注讚 砖谞讻谞住讜 诇讗专抓 讻讚讗诪专讬谞谉 诇拽诪谉 讚诇讗 谞讙讝专讛 讙讝专讛 注诇 驻讞讜转 诪讘谉 注砖专讬诐 讜讬转专讬诐 诪砖砖讬诐 讜谞专讗讛 诇专砖讘''讗 讚讛讻讬 拽讗诪专 拽专讗 讜讘讗诇讛 诇讗 讛讬讛 讗讬砖 诪驻拽讜讚讬 诪砖讛 讜讗讛专谉 砖讛讬讜 专讗讜讬谉 砖转讙讝专 注诇讬讛诐 讙讝讬专讛 讻讬 讗诐 讻诇讘 讘谉 讬驻讜谞讛 讜讬讛讜砖注 讘谉 谞讜谉 讚诇讗 讛讬讜 讘谞讬 住' 讘诪谞讬谉 专讗砖讜谉: 讘砖诇诪讗 诇诪''讚 诇讬讜爪讗讬 诪爪专讬诐 讛讬讬谞讜 讚讻转讬讘 诇专讘 转专讘讛 谞讞诇转讜. 讻诇讜诪专 诇专讘 讘讬爪讬讗转 诪爪专讬诐 转专讘讛 讗注''驻 砖讛讜讗 诪讜注讟 讘讻谞讬住转讜 诇讗专抓 讜诇诪注讟 讘讬爪讬讗转 诪爪专讬诐 转诪注讬讟 讗注''驻 砖讛讜讗 注转讛 专讘 讘讻谞讬住转 讛讗专抓 讚讛讻讬 讚专讬砖 讘住讬驻专讬 讻诪讜 砖讛讘讬讗 讘拽讜谞讟专住 讚转谞讬讗 讘讛讚讬讗 诇专讘 转专讘讛 讛专讬 砖讬爪讗讜 注诪讜 讬' 讘谞讬诐 诪诪爪专讬诐 讜讘讻谞讬住转谉 诇讗 谞诪爪讗讜 讗诇讗 讞诪砖讛 拽讜专讗 讗谞讬 注诇讬讛谉 诇专讘 转专讘讛 驻讬专讜砖 砖谞讜讟诇讬谉 讞诪砖讛 砖谞砖讗专讜 注砖专 讞诇拽讬诐 讛专讬 谞转专讘讛 谞讞诇转谉 讜诪讬讛讜 住讬驻讗 诇讗 讚诪讬讗 诇讛讗 讚拽转谞讬 砖讬爪讗讜 注诪讜 讞诪砖讛 讘谞讬诐 诪诪爪专讬诐 讜讘讻谞讬住转谉 谞诪爪讗讜 注砖专讛 拽讜专讗 讗谞讬 注诇讬讜 诇诪注讟 转诪注讬讟 讚讛砖转讗 谞讞诇转 讗讜转谉 讞诪砖讛 诇讗 谞转诪注讟讛 讘诪讛 砖谞诪爪讗讜 注砖专 讚诪''诪 谞讜讟诇讬谉 讛' 讞诇拽讬诐 

专讘讬谞讜 讙专砖讜诐

讛讬讬谞讜 讚讻转讬讘 讘讬谉 专讘 诇诪注讟 讚诪砖诪注 讘讬谉 砖讛讬讛 专讘 讻砖讬爪讗讜 诪诪爪专讬诐 砖讛讬讜 诇讜 讬' 讘谞讬诐 讜诪转讜 讛' 讗注驻"讻 转谞讜 诇讜 讬' 讞诇拽讬诐 诇驻讬 专讜讘讗 砖讬爪讗 诪诪爪专讬诐. 诇诪注讟 诪砖讬爪讗 诪诪爪专讬诐 讛讬讜 诇讜 讛' 讘谞讬诐 讜讗讞专 讻讱 谞讜诇讚讜 诇讜 讛' 讗讞专讬诐 讘诪讚讘专 转谞讜 诇讜 讻驻讬 诪讬注讜讟讜 砖讬爪讗 诪诪爪专讬诐. 讗诇讗 诇诪讗谉 讚讗诪专 诇讘讗讬 讛讗专抓. 谞转讞诇拽讛 讛讗专抓 诪讗讬 讘讬谉 专讘 诇诪注讟 讛讗讬 讻诇 讘讗讬 讛讗专抓 谞讜讟诇 讞诇拽讜 讜诇讗 讬讜转专 拽砖讬讗. 讜讬砖 住驻专讬诐 砖讻转讜讘 讘讛谉 讛讬讬谞讜 讚讻转讬讘 诇专讘 转专讘讛 谞讞诇转讜 讜诪驻专砖 谞诪讬 讻讚诪驻专砖 讘讬谉 专讘 诇诪注讟:





专诪讘"谉

讘砖诇诪讗 诇诪"讚 诇讬讜爪讗讬 诪爪专讬诐 讛讬讬谞讜 讚讻转讬讘 诇专讘 转专讘讛 讜诇诪注讟 转诪注讬讟. 讚转谞讬讗 讘转讜住驻转讗 讛专讬 砖讬爪讗讜 注砖专讛 讘谞讬诐 诪诪爪专讬诐 讜讘讻谞讬住转谉 诇讗专抓 谞诪爪讗讜 讞诪砖讛 拽讜专讗 讗谞讬 注诇讬讜 诇专讘 转专讘讛. 讜讛专讬 砖讬爪讗讜 注诪讜 讞诪砖讛 讘谞讬诐 讜讘讻谞讬住转谉 诇讗专抓 谞诪爪讗讜 注砖专讛 拽讜专讗 讗谞讬 注诇讬讜 诇诪注讟 转诪注讬讟.
讗诇讗 诇诪"讚 诇讘讗讬 讛讗专抓 诪讗讬 诇专讘 讜诪讗讬 诇诪注讟 驻讬' 砖讛专讬 讘讝讻讜转 注爪诪谉 讛谉 谞讜讟诇讬谉 讜诇讗 讬专讜砖转 讗讘讬讛谉 讜讗注"讙 讚讘讞讝专' 讬专讞讬 讬专讜砖转 讗讘讬讛谉 诪"诪 诇讞 砖讬讬讱 诇诪讬诪专 诇专讘 讜诇讗 谞讞诇转讜 砖讛专讬 诇讗 诇讬讜爪讗讬 诪爪专讬诐 谞转讞诇拽讛 讜诇讗 讝讻讜 讘讛 讛诐 讻诇诇.





专砖讘"讗

讛讗 讚转谞讬讗 讛讬讛 诪讬讜爪讗 诪爪专讬诐 讜讻讜' 诪讻讗谉 讜诪讻讗谉 谞讜讟诇 诪讻讗谉 讜诪讻讗谉. 驻讬专砖 专' 讬讛讜住祝 讛诇讜讬 讝"诇 讻砖讛讬讛 讗讘讬讜 讘讬讜爪讗讬 诪爪专讬诐 诇讗 讛讜讗, 讜讛讜讗 讛讬讛 诪讘讗讬 讛讗专抓 讜诇讗 讗讘讬讜, 谞讜讟诇 讞诇拽 诪讞诪转 讗讘讬讜 砖讛讬讛 诪讬讜爪讗讬 诪爪专讬诐 讜讞诇拽 注爪诪讜 砖讛讬讛 诪讘讗讬 讛讗专抓, 讻讬 诇讗诇讜 讜诇讗诇讜 谞转讞诇拽讛. 讗讘诇 诇讗讜 诇诪讬诪专 砖讬讟讜诇 讗讞讚 诪讞诪转 注爪诪讜 砖谞讬讞 讞诇拽讬诐 讗祝 注诇 驻讬 砖讛讬讛 讛讜讗 诪讬讜爪讗讬 诪爪专讬诐 讜诪讘讗专讬 讛讗专抓 讜讻讙讜谉 砖讛讬讛 讬转专 诪讘谉 砖砖讬诐 讻砖谞讙讝专讛 讙讝专讛 讻讜诇讗 讛讬讛 诪谉 讛诪转讬诐 讘诪讚讘专, 讜讗讬 谞诪讬 讻讙讜谉 讬讛讜砖注 讜讻诇讘, 砖讗讬谉 诇讱 讗讞讚 砖谞讟诇 诪讞诪转 注爪诪讜 砖谞讬 讞诇拽讬诐. 讜讻谉 讬专砖 专"砖 讝"诇 诇诇砖讜谉 讗讞讚. 讜讛讘讬讗 讛专讘 讛诇讜讬 讝"诇 专讗讬讛 诇驻讬专讜砖讜 诪讚转谞讬 讘住驻专讬 (讘诪讚讘专 讻讜, 谞讙) 专' 砖诪注讜谉 讘谉 讗诇注讝专 讗讜诪专 讝讛 谞讜讟讜诇 讞诇拽讜 讜诇拽 讗讘讬讜 谞诪爪讗 诪拽讬讬诐 砖谞讬 诪拽专讗讜转 讛讗诇讛 诇讗诇讛 转讞诇拽 讛讗专抓 讘谞讞诇讛 讜讘砖诪讜转 诪讟讜转 讗讘讜转诐 讬谞讞诇讜. 讗讘诇 讘转讜住驻转讗 (驻"讝, 讛"讙) 诪砖诪注 讚讗讬砖 讗讞讚 砖讛讬讛 讛讜讗 诪讬讜爪讗讬 诪爪专讬诐 讜诪谉 讛注讜诪讚讬诐 讘注专讘讜转 诪讜讗讘 谞讟诇 砖谞讬 讞诇拽讬诐, 讚转谞讬讗 讛转诐: 讜讻谉 讛讬讛 专' 砖诪注讜谉 讘谉 讗诇注讝专 讗讜诪专 讬讛讜砖注 讜讻诇讘 谞讟诇讜 讙' 讞诇拽讬诐 讘谞讞诇讛 砖讛讬讜 诪讬讜爪讗讬 诪爪专讬诐 讜诪谉 讛注讜诪讚讬诐 讘注专讘讜转 诪讜讗讘 讜砖谞讟诇讜 讞诇拽诐 砖诇 诪专讙诇讬诐, 讗诇诪讗 讬讛讜砖注 讜讻诇讘 注爪诪谉 谞讟讜诇讜 诪讻讗谉 讜诪讻讗谉. 讜讻谉 诪砖诪注 谞诪讬 诪讘专讬讬转讗 砖讛讘讬讗讜 讘讬专讜砖诇诪讬 (讛"讘) 讚讙专住讬谞谉 讛转诐: 转谞讬 专' 讛讜砖注讬讗 讘谉 拽专讞讛 讗讜诪专 谞转讞诇拽讛 讛讗专抓 诇讬讜爪讗讬 诪爪专诐 讜诇注讜诪讚讬诐 讘注专讘讜转 诪讜讗讘 讻讬爪讚 讜讻讜' 讘谞讜转 爪诇驻讞讚 谞讟诇讜 讞诪砖讛 讞诇拽讬诐 讘谞讞诇讛 讞诇拽谉 注诐 讬讜爪讗讬 诪爪专讬诐 讜讞诇拽谉 注诐 讛注讜诪讚讬诐 讘注专讘讜转 诪讜讗讘 讜砖讛讬讛 讘讻讜专 讜谞讟诇 砖谞讬 讞诇拽讬诐 讜砖谞讟诇讜 讞诇拽 讗讘讬讛谉 讘转讜讱 讗讞讬 讗讘讬讛谉 讗诪专 专讘讬 讬讜住讬 诪转谞讬转讬谉 诇讗 讗诪专讛 讻谉 讗诇讗 谞转讜谉 转转谉 诇讛谉 谞讞诇讛 讜讻讜', 讜讛谞讛 讘谞讜转 爪诇驻讞讚 讚诇讗 谞讟诇讜 诪讞诪转 注爪诪谉 诪诪砖 讜诪诪谞讬谉 注专讘讜转 诪讜讗讘, 讗诇讗 砖谞讟诇讜 砖谞讬 讞诇拽讬诐 讗诇讜 诪讞诪转 爪诇驻讞讚 讗讘讬讛诐 砖讛讬讛 诪讻讗谉 讜诪讻讗谉, 诇驻讬 讚注转 专' 讛讜砖注讬讗, 讜诇讗 讻诪讗谉 讚讗诪专 诪拽讜砖砖 讝讛 爪诇驻讞讚. 讻谉 谞专讗讛.



讘砖诇诪讗 诇诪讗谉 讚讗诪专 诇讬讜爪讗讬 诪爪专讬诐 谞转讞诇拽讛 讛讗专抓 讛讬讬谞讜 讚讻转讬讘 诇专讘 转专讘讛 谞讞诇转讜 讜诇诪注讟 转诪注讬讟 谞讞诇转讜. 讻诇讜诪专, 诪砖讻讞转 诇讛 讜讻诪讗谉 讚讗诪专 诇拽专驻讬祝 讙讘专讬 讗转驻诇讬讙, 讜讻讚转谞讬讗 讘转讜住驻转讗 (专讗讛 住驻专讬 讘诪讚讘专 讻讜, 谞讚): 讛专讬 砖讬爪讗讜 注砖专讛 讘谞讬诐 诪诪爪专讬诐 讜讘讻谞讬住转谉 诇讗专抓 讞诪砖讛 拽讜专讗 讗谞讬 注诇讬讜 诇专讘 转专讘讛, 讜讛专讬 砖讬爪讗讜 注诪讜 讞诪砖讛 讘谞讬诐 讜讘讻谞讬住转谉 诇讗专抓 谞诪爪讗讜 注砖专讛 拽讜专讗 讗谞讬 注诇讬讜 诇诪注讟讬 转诪注讬讟. 讗诇讗 诇诪讗谉 讚讗诪专 诇讘讗讬 讛讗专抓 诪讗讬 诇专讘 讜诪讗讬 诇诪注讟讜 讜讛专讬 讻诇 讗讞讚 谞讜讟诇 诪讞诪转 注爪诪讜. 讜讗驻讬诇讜 转讬诪讛 诇讞讝专讛, 诇讗 砖讬讬讱 诇诪讬诪专 诇专讘 讜诇讗 谞讞诇转讜. 讜诇讬 谞专讗讛 讚讗讚专讘讛, 讗讬 诇讝专讛 讛驻讱 讛讚讘专讬诐, 诇专讘 转诪注讬讟 讜诇诪注讟 转专讘讛, 砖讛专讬 诪讜讱 讛讞讝讬专讛 讬讟诇讜 讘砖讜讛 讜诪诪注讟讬诐 诇诪专讜讘讛 砖讬讟讜诇 讛诪注讟 讻诪讜 诪砖讜诐 讟驻诇讬诐 谞驻讬砖讬 讚讗讬转 诇讛讜. 讜诇驻讬 讚讛讗讬 讗驻砖专 讗驻讬诇讜 诇诪讗谉 讚讗诪专 诇砖讘讟讬诐 讗驻诇讬讙, 讚讗祝 注诇 驻讬 砖讛讬讛 诪谞讬谉 砖诇 讬讛讜讚讛 诪专讜讘讛 诪诪谞讜 讟讜讘讗, 讟驻诇讬诐 讟讜讘讗, 讜讗祝 注诇 驻讬 砖谞讜讟诇讬谉 讞诇拽 讻讗讞讚 诪谉 讛砖讘讟讬诐 讗驻讬诇讜 讻谉 爪讜讜讞讜 注诇 砖诇讗 讛讬讛 讞诇拽诐 诪住驻讬拽 诇驻讬 讛讟驻诇讬诐. 讗讬 谞诪讬 讗驻讬诇讜 诇诪讗谉 讚讗诪专 诇砖讘讟讬诐 讗驻诇讬讙, 诇讗 砖讬讟讜诇 砖讘讟 讛诪讜注讟 讘讗讜讻诇讜住讬谉 讻诪专讜讘讛, 讗诇讗 砖诪讜住讬驻讬谉 诇讝讛 诇驻讬 驻拽讜讚讬讜, 讜讻讚讻转讬讘 讗讬砖 诇驻讬 驻讬拽讜讚讬讜 讬讜转谉 谞讞诇转讜, 讜讗讞专 讻讱 讞讜讝专 讛砖讘讟 讜讞讜诇拽 诇诪砖驻讞讜转讬讜. 讜讻谉 讻转讘 诇诪讟讛 讛专讗讘"讚 讝"诇.





专"讬 诪讬讙讗砖

讛讬讛 诪讬讜爪讗讬 诪爪专讬诐. 讜诇讗 诪讘讗讬 讛讗专抓 砖讛讬讛 讗讘讬讜 诪讬讜爪讗讬 诪爪专讬诐 讘谉 注砖专讬诐 讜讛讘谉 讗讬谞讜 讘谉 注砖专讬诐 讘讘讗讬 讛讗专抓 谞讜讟诇 讞诇拽 讗讘讬讜 砖讛讬讛 诪讬讜爪讗讬 诪爪专讬诐. 诪讘讗讬 讛讗专抓 讜诇讗 诪讬讜爪讗讬 诪爪专讬诐 砖讛讜讗 讘谉 注砖专讬诐 讘讘讗讬 讛讗专抓 讜讗讘讬讜 诇讗 讛讬讛 讘谉 注砖专讬诐 讘讬讜爪讗讬 诪爪专讬诐 谞讜讟诇 讞诇拽讜 诪讘讗讬 讛讗专抓 诪讻讗谉 讜诪讻讗谉 砖讛讬讛 讗讘讬讜 讘谉 注砖专讬诐 讘讬讜爪讗讬 诪爪专讬诐 讜讛讜讗 讘谉 注砖专讬诐 讘讘讗讬 讛讗专抓 谞讜讞诇 讞诇拽讜 讜讞诇拽 讗讘讬讜. 讜讬砖 诇谞讜 注讜讚 讞诇拽 专讘讬注讬 诇讜诪专 砖讗诐 讛讬讛 讗讘讬讜 讘讬讜爪讗讬 诪爪专讬诐 驻讞讜转 诪讘谉 注砖专讬诐 讜讙诐 讛讜讗 诪讘讗讬 讛讗专抓 讘驻讞讜转 诪讘谉 注砖专讬诐 讜讛专讬 讝讛 讗讬谉 诇讜 讝讻讜转 讘讬讜爪讗讬 诪爪专讬诐 讜诇讗 讘讘讗讬 讛讗专抓 讜谞专讗讬谉 讛讚讘专讬诐 砖讚讬谞谉 讻讚讬谉 讘谞讬 诪转诇讜谞谞讬' 砖讘讗讜 诇讗专抓 驻讞讜转 诪讘谉 注砖专讬诐 砖谞讟诇讜 讘讝讻讜转 讗讘讬 讗讘讬讛谉 讜专讗讬讛 诇讝讛 讛驻讬' 砖驻讬专砖谞讜 讘诪讻讗谉 讜诪讻讗谉 讚转谞讬讗 讘住驻专讬 专讘讬 砖诪注讜谉 讘谉 讗诇注讝专 讗讜诪专 讝讛 谞讜讟诇 讞诇拽讜 讜讞诇拽 讗讘讬讜 讜讝讛 谞讜讟诇 讞诇拽讜 讜讞诇拽 讗讘讬讜 讜谞诪爪讗转 诪拽讬讬诐 砖谞讬 诪拽专讗讜转 讛诇诇讜 诇讗诇讛 转讞诇拽 讛讗专抓 讘谞讞诇讛 讜诇砖诪讜转 诪讟讜转 讗讘讜转诐 讬谞讞诇讜. 讜驻讬专讜砖 砖驻讬专砖谞讜 讘诪讻讗谉 讜诪讻讗谉 讬砖 诇谞讜 专讗讬讛 诪讝讛:





转讜住驻讜转 专讬"讚

(讬讘) 讗诪专 诇讬讛 专"驻 诇讗讘讬讬 讘砖诇诪讗 诇诪"讚 诇讬讜爪讗讬 诪爪专讬诐 讛讬讬谞讜 讚讻转讬讘 讘讬谉 专讘 诇诪注讟 讻讜' 驻讬' 讗注"讙 讚诇拽诪谉 讘注讬谞谉 诇诪讬诇祝 诪讛讻讗 讚讗专抓 讬砖专讗诇 诇砖讘讟讬诐 讗讬驻诇讙 讜讛讬讬谞讜 讚讻转讘 讘讬谉 专注 诇诪注讟. 谞"诇 诇讜诪专 讚讘讻注讬谉 讗转"诇 拽讗"诇 讜讛"拽 诇讬讛 讘砖诇诪讗 讗讬 讗诪专讬' 诇砖讘讟讬诐 讗讬驻诇讙 诇讬讻讗 诇诪讬诪专 诪讬讚讬 讗诇讗 讗讬 讗诪专转 诇拽专拽祝 讙讘专讬 讗讬驻诇讙 讘砖诇诪讗 诇诪"讚 诇讬讜爪讗讬 诪爪专讬诐 诪转讜拽诐 砖驻讬专 砖讗诐 讛讬讜 砖谞讬 讗讞讬谉 讬讜爪讗讬 诪爪专讬诐 诇讝讛 讘谉 讗' 讘讘讗讬 讛讗专抓 讜诇讝讛 讟' 讘谞讬诐 讻讱 诪讙讬注 诇讝讛 讻诪讜 诇讗讬诇讜 谞讜讟诇 讝讛 讛诪讬注讜讟 讻诪讜 讗诇讜 讛诪专讜讘讬诐 讗诇讗 诇诪"讚 诇讘讗讬 讛讗专抓 诪讗讬 讘讬谉 诇诪注讟 讜讗讬 诪砖讜诐 讚注"讬 讛讞讝专讛 讞讜讝专讬谉 诇讛讬讜转 砖讜讬谉 讛讗 诪诇砖诪讜转 诪讟讜转 讗讘讜转诐 讬谞讞诇讜 谞驻拽讗 讜诪"诪 讘注转 谞讟讬诇转讜 讻"讗 讜讗' 谞讜讟诇 讞诇拽讜 讜讻谉 诪转驻专讬砖 谞诪讬 诪讗讬 讚爪讜讜讞讬 讘谞讬 讬讜住祝 讘讗转"诇 砖讗诐 谞讗诪专 讚诇砖讘讟讬诐 讗讬驻诇讙 讜讚讗讬 诪谉 讛讚讬谉 拽讗 爪讜讜讞讬 讗诇讗 讗讬 讗诪专转 诇拽专拽祝 讙讘专讬 讗讬驻诇讙 拽砖讬讗 诇诪"讚 诇讘讗讬 讛讗专抓 讜诪砖讜诐 讚诇拽诪谉 注讘讜讚 诇讛 讘注讬讗 诪砖诪注 讚诇讗 讛讜讛 驻砖讬讟讗 诇讬讛 砖驻讬专 讜讚讘专讬 专讘讬' 砖诪讜讗诇 讝爪讜拽"诇 砖诪砖讘砖 讛讙讬专住讗 讜讙讜专住 诇专讘 转专讘讛 讜诇诪注讟 转诪注讬讟 讗讬谞诐 谞"诇:





砖讬讟讛 诪拽讜讘爪转

 专讘讬 砖诪注讜谉 讘谉 讗诇注讝专 讗讜诪专 诇讗诇讜 讜诇讗诇讜 谞转讞诇拽讛 讛讗专抓. 驻讬专讜砖 砖诪谞讜 讗转 砖讬爪讗讜 诪诪爪专讬诐 讬转专 注诇 讘谉 注砖专讬诐 讜讛讙讬注讜 诪谞讬讬谞诐 诇诪讛 砖讛讙讬注 讜讻诇诇讜 诪谞讬谉 讛讬讜爪讗讬诐 诪诪爪专讬诐 诇诪谞讬谉 讛讘讗讬诐 诇讗专抓 讜讛讙讬注 讻诇诇谉 诇诪讛 砖讛讙讬注 讜讞讝专讜 讜讞诇拽讜 讗转 讗专抓 讬砖专讗诇 讜注砖讜 诪讛诐 讞诇拽讬诐 讻驻讬 诪谞讬谞诐 讚讗诇讜 讛讗讘讜转 讛讬讜爪讗讬诐 诪诪爪专讬诐 讜讛讘谞讬诐 讛讘讗讬诐 诇讗专抓 讜讻砖讘讗讬诐 讻诇 讗讞讚 讜讗讞讚 诇讬讟讜诇 讞诇拽讜 专讜讗讬诐 诪砖讬爪讗 讗讘讬讜 诪诪爪专讬诐 讬转专 注诇 讘谉 注砖专讬诐 讜诇讗 讘讗 讛讜讗 诇讗专抓 讗诇讗 驻讞讜转 诪讘谉 注砖专讬诐 砖谞诪爪讗 砖讗讘讬讜 讘讻诇诇 讬讜爪讗讬 诪爪专讬诐 讜讛讜讗 讗讬谞讜 讘讻诇诇 讛诪谞讜讬讬诐 诪讘讗讬 讛讗专抓 谞讜讟诇 讞诇拽 讗讞讚 砖讛讜讗 讞诇拽 讗讘讬讜 砖讛讬讛 诪讬讜爪讗讬 诪爪专讬诐 谞讜讟诇 讞诇拽讜 诪讬讜爪讗讬 诪爪专讬诐 讻诇讜诪专 讛讬讛 讝讻讜转讜 讘讬讜爪讗讬 诪爪专讬诐 砖讛讜讗 讞诇拽 讗讘讬讜. 讜讘谉 讗讘讬 讗讘讬讜 诪讬讜爪讗讬 诪爪专讬诐 讬转专 注诇 讘谉 注砖专讬诐 砖谞诪爪讗 讙诐 讛讜讗 砖讛讜讗 讘讻诇诇 诪谞讜讬讬诐 诪讬讜爪讗讬 诪爪专讬诐 谞讜讟诇 讙诐 讞诇拽 讗讘讬 讗讘讬讜. 讜讗诐 讛讜讗 诪讘讗讬 讛讗专抓 讬转专 注诇 讘谉 注砖专讬诐 讜讗讘讬讜 诇讗 讬爪讗 诪诪爪专讬诐 讗诇讗 驻讞讜转 诪讘谉 注砖专讬诐 谞讜讟诇 (讞诇拽 讗讞讬讜 砖讛讜讗) 讞诇拽 注爪诪讜 砖讛讜讗 诪讘讗讬 讛讗专抓 讜讗讬谉 诇讜 讞诇拽 讗讘讬讜 砖讗讘讬讜 诇讗 讛讬讛 讘讻诇诇 讛诪谞讜讬讬诐 诪讬讜爪讗讬 诪爪专讬诐. 讜讗诐 讛讬讛 讗讘讬讜 诪讬讜爪讗讬 诪爪专讬诐 讬转专 注诇 讘谉 注砖专讬诐 砖谞诪爪讗 讗讘讬讜 讘讻诇诇 讛诪谞讜讬讬谉 诪讬讜爪讗讬 诪爪专讬诐 讜讛讜讗 诪讘讗讬 讛讗专抓 讬转专 注诇 讘谉 注砖专讬诐 谞讜讟诇 砖谞讬 讞诇拽讬诐 讞诇拽 讗讘讬讜 砖讛讬讛 诪讬讜爪讗讬 诪爪专讬诐 讜讞诇拽 注爪诪讜 砖讛讬讛 诪讘讗讬 讛讗专抓 砖讛专讬 讗专抓 讬砖专讗诇 注砖讜 讗讜转讛 讞诇拽讬诐 讻驻讬 诪谞讬谉 讬讜爪讗讬 诪爪专讬诐 讜讻驻讬 诪谞讬谉 讘讗讬 讛讗专抓 诇驻讬讻讱 讻砖讬砖 诇讜 讝讻讜转 注诐 讬讜爪讗讬 诪爪专讬诐 讜讝讻讜转 注诐 讘讗讬 讛讗专抓 谞讜讟诇 砖谞讬 讞诇拽讬诐 讞诇拽 讛诪讙讬注 诇讗讘讬讜 砖讛讬讛 诪讬讜爪讗讬 诪爪专讬诐 讜讞诇拽 注爪诪讜 砖讛讬讛 诪讘讗讬 讛讗专抓 讜讝讛 驻讬专讜砖 讛讬讛 谞讜讟诇 诪讻讗谉 讜诪讻讗谉 讞诇拽讜 讻诇讜诪专 诪讛 砖诪讙讬注 诇讜 诪讞诇拽 讗讘讬讜 讜讞诇拽 注爪诪讜 谞讜讟诇 诇讻讗谉. 讜专讗讬讛 诇驻讬专讜砖 讝讛 砖驻讬专砖谞讜 讛讗 讚转谞讬讗 讘住驻专讬 专讘讬 砖诪注讜谉 讘谉 讗诇注讝专 讗讜诪专 讝讛 谞讜讟诇 讞诇拽讜 讜讞诇拽 讗讘讬讜 谞诪爪讗 诪拽讬讬诐 砖谞讬 诪拽专讗讜转 讛诇诇讜 诇讗诇讛 转讞诇拽 讛讗专抓 讘谞讞诇讛 讜诇砖诪讜转 诪讟讜转 讗讘讜转诐 讬谞讞诇讜 讗诇诪讗 讝讜 砖砖谞讛 讘讝讜 讛讘专讬讬转讗 讛讬讛 诪讻讗谉 讜诪讻讗谉 谞讜讟诇 讞诇拽 讘讻讗谉 讜讘讻讗谉 讻诪讜 砖驻讬专砖谞讜 讛讜讗 讞诇拽 注爪诪讜 砖讛讜讗 诪讘讗讬 讛讗专抓 讜讞诇拽 讗讘讬讜 砖讛讬讛 诪讬讜爪讗讬 诪爪专讬诐 诇驻讬 砖讗讬 讗驻砖专 诇讜诪专 砖讛讜讗 注爪诪讜 讛讬讛 诪讬讜爪讗讬 诪爪专讬诐 砖讛专讬 谞讙讝专讛 讙讝专讛 注诇 讘谉 注砖专讬诐 砖诇讗 讬讻谞住 诇讗专抓. 讜注讜讚 讬砖 诇谞讜 注讜讚 讞诇讜拽 专讘讬注讬 诇讜诪专 讜讛讜讗 讗诐 讗讘讬讜 讛讬讛 讘讬爪讬讗转 诪爪专讬诐 驻讞讜转 诪讘谉 注砖专讬诐 讜讙诐 讛讜讗 诇讗 讘讗 诇讗专抓 讗诇讗 驻讞讜转 诪讘谉 注砖专讬诐 砖谞诪爪讗 砖讗讘讬讜 讗讬谉 诇讜 讞诇拽 砖讛专讬 讗讬谞讜 讘讻诇诇 讛诪谞讜讬讬谉 诪讬讜爪讗讬 诪爪专讬诐 讜讛讜讗 谞诪讬 讗讬谉 诇讜 讞诇拽 砖讛专讬 讗讬谞讜 讘讻诇诇 讛诪谞讜讬讬谉 诪讘讗讬 讛讗专抓 讜谞专讗讬诐 讛讚讘专讬诐 砖讚讬谞诐 讻讚讬谉 讘谞讬 诪转诇讜谞谞讬诐 砖讘讗讜 诇讗专抓 驻讞讜转 诪讘谉 注砖专讬诐 讻讚讘注讬谞谉 诇诪讬诪专 诇拽诪谉 砖讗祝 注诇 驻讬 砖讗讘讬讛诐 讗讬谉 诇讛诐 讞诇拽 讜讛谉 谞诪讬 讗讬谉 诇讛诐 讞诇拽 砖讛专讬 讘驻讞讜转 诪注砖专讬诐 讘讗讜 诇讗专抓 谞讜讟诇讬诐 讛谉 讘讝讻讜转 讗讘讬 讗讘讬讛诐 讜讘讜讻讜转 讗诪讜转讬讛诐 砖讙诐 讛诐 诪讬讜爪讗讬 诪爪专讬诐 讛讬讜 讜讬砖 诇讛诐 讞诇拽 讗祝 讻诪讜 讻谉 讝讛 砖讗讬谉 诇讜 讞诇拽 诇讗 诪讞诪转 讗讘讬讜 讜诇讗 诪讞诪转 注爪诪讜 谞讜讟诇 讛讜讗 讞诇拽 讗讘讬 讗讘讬讜 讗讜 讞诇拽 讗讘讬 讗诪讜 讗诐 讗讬谉 诇讜 讘谉 诇讬讜专砖讜 讗诇讗 讝讜 讛讘转 砖讛讬讗 讗诪讜 砖诇 讝讛 讜讗诐 讬砖 诇讗讘讬 讗讘讬讜 讘谞讬诐 讗讞专讬诐 讝讜诇转讜 讗讜 诇讗讘讬 讗诪讜 讘谞讬 讘谞讬诐 讝讜诇转讜 讗讬谞讜 谞讜讟诇 诪讞诇拽讜 讗诇讗 讻驻讬 讛诪讙讬注 诇讜 诇讬专讜砖转讜. 讛专讗"诐 讝"诇. 


讜讛专砖讘"讗 讝"诇 讻转讘 讜讝讛 诇砖讜谞讜: 讛讗 讚转谞讬讗 讛讬讛 诪讬讜爪讗讬 诪爪专讬诐 讻讜'. 诪讻讗谉 讜诪讻讗谉 谞讜讟诇 诪讻讗谉 讜诪讻讗谉. 驻讬专砖讛 讛专讗"诐 讝"诇 讘砖讛讬讛 讗讘讬讜 诪讬讜爪讗讬 诪爪专讬诐 讜诇讗 讛讜讗 讜讛讜讗 讛讬讛 诪讘讗讬 讛讗专抓 讜诇讗 讗讘讬讜 谞讜讟诇 讞诇拽 诪讞诪转 讗讘讬讜 砖讛讬讛 诪讬讜爪讗讬 诪爪专讬诐 讜讞诇拽 注爪诪讜 砖讛讬讛 诪讘讗讬 讛讗专抓 讻讬 诇讗诇讜 讜诇讗诇讜 谞转讞诇拽讛 讗讘诇 诇讗 诇诪讬诪专讗 砖讬讟讜诇 讗讞讚 诪讞诪转 注爪诪讜 砖谞讬 讞诇拽讬诐 讗祝 注诇 驻讬 砖讛讬讛 讛讜讗 诪讬讜爪讗讬 诪爪专讬诐 讜诪讘讗讬 讛讗专抓 讜讻讙讜谉 砖讛讬讛 讬转专 诪讘谉 注砖专讬诐 讻砖谞讙讝专讛 讜诇讗 讛讬讛 诪谉 讛诪转讬诐 讘诪讚讘专 讜讗讬 谞诪讬 讻讙讜谉 讬讛讜砖注 讜讻诇讘 砖讗讬谉 诇讱 讗讞讚 砖谞讟诇 诪讞诪转 注爪诪讜 砖谞讬 讞诇拽讬诐 讜讻谉 驻讬专砖 专"砖 讝"诇 诇诇砖讜谉 讗讞讚 讜讛讘讬讗 讛专讘 讛诇讜讬 讝"诇 专讗讬讛 诇驻讬专讜砖讜 诪讚转谞讬讗 讘住讬驻专讬. 专讘讬 砖诪注讜谉 讘谉 讗诇注讝专 讗讜诪专 讝讛 谞讜讟诇 讞诇拽讜 讜讞诇拽 讗讘讬讜 谞诪爪讗 诪拽讬讬诐 砖谞讬 诪拽专讗讜转 讛诇诇讜 诇讗诇讛 转讞诇拽 讛讗专抓 讘谞讞诇讛 讜诇砖诪讜转 诪讟讜转 讗讘讜转诐 讬谞讞诇讜. 讗讘诇 讘转讜住驻转讗 诪砖诪注 讚讗讬砖 讗讞讚 砖讛讬讛 讛讜讗 诪讬讜爪讗讬 诪爪专讬诐 讜诪谉 讛注讜诪讚讬诐 讘注专讘讜转 诪讜讗讘 谞讟诇 砖谞讬 讞诇拽讬诐 讚转谞讬讗 讛转诐 讜讻谉 讛讬讛 专讘讬 砖诪注讜谉 讘谉 讗诇注讝专 讗讜诪专 讬讛讜砖注 讜讻诇讘 谞讟诇讜 砖诇砖讛 讞诇拽讬诐 讘转讞诇讛 砖讛讬讜 诪讬讜爪讗讬 诪爪专讬诐 讜诪谉 讛注讜诪讚讬诐 讘注专讘讜转 诪讜讗讘 讜砖谞讟诇讜 讞诇拽诐 砖诇 诪专讙诇讬诐 讗诇诪讗 讬讛讜砖注 讜讻诇讘 注爪诪谉 谞讟诇讜 诪讻讗谉 讜诪讻讗谉 讜讻谉 诪砖诪注 谞诪讬 诪讘专讬讬转讗 砖讛讘讬讗讜 讘讬专讜砖诇诪讬 讚讙专住讬谞谉 讛转诐 转谞讬 专讘讬 讛讜砖注讬讗 讘谉 拽专讞讛 讗讜诪专 谞转讞诇拽讛 讛讗专抓 诇讬讜爪讗讬 诪爪专讬诐 讜诇注讜诪讚讬诐 讘注专讘讜转 诪讜讗讘 讻讬爪讚 讻讜' 讘谞讜转 爪诇驻讞讚 谞讟诇讜 讞诪砖讛 讞诇拽讬诐 讞诇拽讜 注诐 讬讜爪讗讬 诪爪专讬诐 讜讞诇拽讜 注诐 讛注讜诪讚讬诐 讘注专讘讜转 诪讜讗讘 讜砖讛讬讛 讗讘讬讛诐 讘讻讜专 讜谞讟诇 砖谞讬 讞诇拽讬诐 讞诇拽 讗讘讬讛诐 讘转讜讱 讗讞讬 讗讘讬讛诐 讗诪专 专讘讬 讬讜住讬 诪转谞讬转讬谉 诇讗 讗诪专讛 讻谉 讗诇讗 谞转讜谉 转转谉 诇讛诐 谞讞诇讛 讻讜'. 讜讛谞讛 讘谞讜转 爪诇驻讞讚 诇讗 谞讟诇讜 诪讞诪转 注爪诪谉 诪诪砖 讜诪诪谞讬谉 注专讘讜转 诪讜讗讘 讗诇讗 砖谞讟诇讜 砖谞讬 讞诇拽讬诐 讗诇讜 诪讞诪转 爪诇驻讞讚 讗讘讬讛诐 砖讛讬讛 诪讻讗谉 讜诪讻讗谉 诇驻讬 讚注转 专讘讬 讛讜砖注讬讗 讜诇讗 讻诪讗谉 讚讗诪专 诪拽讜砖砖 讝讛 爪诇驻讞讚 讻谉 谞专讗讛. 注讚 讻讗谉. 


诪讻讗谉 讜诪讻讗谉 谞讜讟诇 讞诇拽讜 讻讜'. 讻转讜讘 讘转讜住驻讜转 讜诇讗 讙诪专讬谞谉 诪注专讻讬谉 讻讚讗诪专讬谞谉 诇拽诪谉 (讘讘讗 讘转专讗 讻讜'.) 驻讬专砖 诪讛专"诐 讚讘诪谞讬谉 诪讚讘专 诇讗 谞转谞讜 讬转专讬诐 诪讘谞讬 砖砖讬诐 讚讙诪专讬谞谉 诪注专讻讬谉 讚讻转讬讘 诪讘谉 注砖专讬诐 砖谞讛 讜诪注诇讛 讟讜讘讗 讜讻谉 讙讘讬 讙讝专讛 讻转讬讘 转专讬 讝讬诪谞讬 诪讘谉 注砖专讬诐 砖谞讛 讜诪注诇讛 讗讘诇 讘注专讘讜转 诪讜讗讘 诇讗 讻转讬讘 讗诇讗 讞讚讗 讝讬诪谞讗. 讙诇讬讜谉 转讜住驻讜转. 


诪讗讬 诪砖诪注 讚讛讗讬 诇砖诪讜转 诪讟讜转 讗讘讜转诐 讘讬谉 诇诪讗谉 讚讗诪专 诇讬讜爪讗讬 诪爪专讬诐 谞转讞诇拽讛 讛讗专抓 讘讬谉 诇诪讗谉 讚讗诪专 诇讘讗讬 讛讗专抓 讻讜'. 诪讗讬 诪砖诪注 讚讛讗讬 诇砖诪讜转 诪讟讜转 讗讘讜转诐 讬讜爪讗讬 诪爪专讬诐 讛讜讗 讚诇诪讗 诇砖讘讟讬诐 拽讗诪专 专讞诪谞讗. 讻诇讜诪专 讚诇诪讗 讛讗讬 拽专讗 讚讗诪专 诇砖诪讜转 诪讟讜转 讗讘讜转诐 讛讻讬 拽讗诪专 驻诇讬讙讬 诇讗专抓 讬砖专讗诇 诇砖谞讬诐 注砖专 讞诇拽讬诐 诇砖诪讜转 讛砖讘讟讬诐 讞诇拽 诇讻诇 砖讘讟 讜砖讘讟 讘讬谉 专讘 诇诪注讟 讜讛讗 拽诪砖诪注 诇谉 砖讗祝 注诇 驻讬 砖讝讛 讛砖讘讟 讬转专 注诐 专讘 诪讝讛 讛砖讘讟 讗讬谞讜 谞讜讟诇 讗诇讗 讻驻讬 诪讛 砖谞讜讟诇 讞讘专讜 讘讬谉 专讘 诇诪注讟 讗讘诇 诇注讜诇诐 讻砖讘讗讬诐 讻诇 砖讘讟 讜砖讘讟 诇讞诇拽 讞诇拽讜 砖讛讙讬注讜 诇讜 注诇 讗谞砖讬 砖讘讟讜 讗讬谉 诪转讞诇拽 讗诇讗 诇讘讗讬 讛讗专抓 砖讘讗讜转讜 讛砖讘讟 讘诇讬 诇讛讞讝讬专 讻诇讜诐 讗爪诇 讬讜爪讗讬 诪爪专讬诐 讗诇讗 讬讝讻讛 讻诇 讗讞讚 讜讗讞讚 讘讞诇拽讜. 讜诪讛讚专讬谞谉 讗诪专 拽专讗 讜谞转转讬 讗讜转讛 诇讻诐 诪讜专砖讛 讗谞讬 讛' 讬专讜砖讛 讛讬讗 诇讻诐 诪讗讘讜转讬讻诐 讜诇讬讜爪讗讬 诪爪专讬诐 拽讗诪专 专讞诪谞讗 讬专讜砖讛 讛讬讗 诇讻诐 诪讗讘讜转讬讻诐 讛诇讻讱 讻讬讜谉 砖讛讬专讜砖讛 诇讬讜爪讗讬 诪爪专讬诐 讛讜讗 讻砖讘讗讬诐 讘谞讬讛诐 砖讛诐 讘讗讬 讛讗专抓 诇讞诇讜拽 讗讬谉 讞讜诇拽讬诐 讗诇讗 讻诪谞讬谉 讗讘讜转讬讛诐 砖讛诐 讬讜爪讗讬 诪爪专讬诐 讜谞讜讟诇 讻诇 讗讞讚 讞诇拽 讗讘讬讜. 讜诇诪讗谉 讚讗诪专 诇讘讗讬 讛讗专抓 谞转讞诇拽讛 诪讜拽讬 诇讛 诇讞讝专讛 砖爪专讬讻讬诐 讻诇 讗讞讚 讜讗讞讚 诇讛讞讝讬专 讞诇拽讜 讗爪诇 讗讘讬 讗讘讬讜 讛讬讜爪讗 诪诪爪专讬诐 砖注诇讬讜 讗诪专 讛讻转讜讘 诇砖诪讜转 诪讟讜转 讗讘讜转讬讜 讬谞讞诇讜 讜讞讜讝专讬诐 讜讞讜诇拽讬诐 讛讻诇 讘砖讜讛 讻讗诇讜 讬专砖讜 讛讞诇拽讬诐 诪诪谞讜 讗讘诇 讘讞诇讜拽转诐 注诐 讘谞讬 讛砖讘讟讬诐 讻诇 讗讞讚 讜讗讞讚 谞讜讟诇 讞诇拽讜 讚诇讘讗讬 讛讗专抓 谞转讞诇拽讛 讛讗专抓. 讛专讗"诐 讝"诇. 


讗诪专 诇讬讛 专讘 驻驻讗 诇讗讘讬讬 讘砖诇诪讗 诇诪讗谉 讚讗诪专 诇讬讜爪讗讬 诪爪专讬诐 谞转讞诇拽讛 讛讗专抓 讛讬讬谞讜 讚讻转讬讘 诇专讘 转专讘讛 谞讞诇转讜 讻讜'. 讗诇讗 诇诪讗谉 讚讗诪专 诇讘讗讬 讛讗专抓 诪讗讬 诇专讘 讜诪讗讬 诇诪注讟. 讚注 讜讛讘谉 讻讬 讗专抓 讬砖专讗诇 谞转讞诇拽讛 诇砖谞讬诐 注砖专 砖讘讟讬诐 讘讙讜专诇 讜讗讜专讬诐 讜转讜诪讬诐 讜讝讜 讛讬讗 讻讜' 讛砖讗诇讛 砖砖讗诇讜 诇砖讘讟讬诐 讗转驻诇讜讙 讗讜 诇拽专驻祝 讙讘专讬 讗讬转驻诇讙 注诇 讞诇讜拽转 讙讜专诇 砖讗诇讜 讜诇讗 注诇 讚讘专 讗讞专 讜拽驻砖讬讟 诇讬讛 讘讬谉 专讘 诇诪注讟 讘讬谉 砖讘讟 诪专讜讘讛 诇砖讘讟 诪讜注讟 讬讛讬讛 注诇 驻讬 讛讙讜专诇 讗讘诇 诇诪砖驻讞讜转 诇讗 讛讜讝拽拽讜 诇讛诐 诇讙讜专诇. 讗诇讗 砖拽砖讛 诇讬 讛讗 讚讗诪专讬谞谉 讘讘专讬讬转讗 讚诇拽诪谉 讗讱 讘讙讜专诇 讬爪讗讜 讬讛讜砖注 讜讻诇讘 砖诇讗 谞讟诇讜 讘讙讜专诇 讗诇讗 注诇 驻讬 讛' 讜讛诇讗 讬讛讜砖注 讜讻诇讘 拽专驻祝 讙讘专讬 讜诪讛 爪讜专讱 诇诪注讟 讗讜转诐 诪谉 讛讙讜专诇. 讜讗驻砖专 讻讬 诪驻谞讬 砖讛讬讛 讛讙讜专诇 诇讘讟诇 讛诪讞诇讜拽转 诇讻讱 讛讜爪专讱 诇讜诪专 讗讱 讻讬 讛讬讜 讘讛诐 诪讬 砖诇讗 讛讜爪专讻讜 诇讘讟诇 诪讛谉 讛诪讞诇讜拽转 讗祝 注诇 驻讬 砖谞讟诇讜 讬讜转专 诪谉 讛专讗讜讬 诇讞诇拽诐 注讜讚 转讚注 讻讬 讗专抓 讬砖专讗诇 谞转讞诇拽讛 诇砖讘讟 诪专讜讘讛 讻驻讬 专讜讘 讗谞砖讬讜 讜诇诪讜注讟 讻驻讬 诪注讜讟讜 讻驻砖讜讟讜 砖诇 诪拽专讗讜转 诇专讘 转专讘讛 谞讞诇转讜 讜讙讜' 讗讬砖 诇驻讬 驻拽讜讚讬讜 讬讜转谉 谞讞诇转讜. 讜诇讗 诪爪讬谞讜 讛讝讻专讛 讘诪谞讬谉 讻讬 讗诐 讘砖讘讟讬诐 讜诇讗 诇专讗砖讬 讛诪砖驻讞讜转 砖诇讗 诪谞讜 讻诇 诪砖驻讞讛 讜诪砖驻讞讛 讘驻谞讬 注爪诪讛 讗诇讗 讛砖讘讟 讻讜诇讜 诪谞讜 讜讻砖讗诪专 讗讬砖 诇驻讬 驻拽讜讚讬讜 诪砖诪注 砖诇讗 讗诪专 讗诇讗 注诇 讛砖讘讟 谞诪爪讗 砖讛砖讘讟 谞讜讟诇 讻驻讬 专讘讜讬 讗谞砖讬讜 讜讻驻讬 诪讬注讜讟讜. 讗讘诇 讘诪转谞转 注专讬 讛诇讜讬诐 讗谞讬 诪住讜驻拽 讚讻转讬讘 诪讗转 讛专讘 转专讘讜 讜诪讗转 讛诪注讟 转诪注讬讟讜 讗讬砖 讻驻讬 谞讞诇转讜 讗砖专 讬谞讞诇讜 讬转谉 诪注专讬讜 诇诇讜讬诐 讜诪爪讬谞讜 讘讬讛讜砖注 讻讬 讬讛讜讚讛 讜砖诪注讜谉 谞转谞讜 转砖注 谞驻转诇讬 谞转谉 砖诇砖 讜砖讗专 讻诇 讛砖讘讟讬诐 谞转谞讜 讗专讘注 讗专讘注. 讜讛转砖注 砖谞转谞讜 讬讛讜讚讛 讜砖诪注讜谉 讗驻砖专 砖讛讬转讛 注讬专 讗讞转 诇砖谞讬讛诐 讻讚讗讬转讗 讘讞诇拽 诇讚注转 专讘讬 讬讜讞谞谉 讜讗驻砖专 砖讛讬讜 讞诪砖 讜诪讞爪讛 诇讬讛讜讚讛 讜砖诇砖 讜诪讞爪讛 诇砖诪注讜谉 讜诇讗讜 讻讚讚讬讬拽 讛转诐 讚拽讗诪专 讗专讘注 讜诪讞爪讛 诇讞讚 讜讗专讘注 讜诪讞爪讛 诇讞讚. 讚讛转诐 诇讗 谞讞讬转 诇讛讗讬 讚讬讜拽讗 诇诪专讜讘讛 讜诇诪讜注讟 讗诇讗 讚讘注讬 诇诪讬讚拽 讚注讬专 讗讞转 谞讞诇拽讛 诇砖谞讬 砖讘讟讬诐 讜讛砖转讗 诪砖诪注 砖诇讗 谞转谞讜 讘砖讜讛 讗诇讗 砖讻诇 讛砖讘讟讬诐 谞转谞讜 讗专讘注 讗专讘注 讞讜抓 诪讗诇讜 讜诇讗 讬讚注转讬 诇诪讛 讻讬 砖讘讟 谞驻转诇讬 诇讗 讛讬讛 诪讜注讟 讘诪住驻专 讗谞砖讬讜 诪讻讜诇诐 讜讬砖 讗讞专讬诐 诪注讟讬诐 诪讛诐 讛专讘讛. 讜注诇 讻谉 讬砖 诇讜诪专 砖讞诇讜拽转 注专讬 讛诇讜讬诐 诇讗 讛讬转讛 诇驻讬 讙讜专诇 砖讘讟诐 讗诇讗 诇驻讬 专讜讘 讛注专讬诐 讻讬 讛讬讜 砖诐 讞诇拽讬诐 讙讚讜诇讬诐 讘拽专拽注讜转 讜讘砖讚讜转 讜讘讻专诪讬诐 讜讘注专讬诐 讜讘诪讚讘专讜转 讜讛诐 诪讜注讟讜转 讘注专讬诐 讜讛诪拽讜诐 诇讗 爪讜讛 诇转转 讻讬 讗诐 注专讬诐 讜诪讙专砖 诇驻讬讻讱 诪讬 砖讛讬讛 诪专讜讘讛 讘注专讬诐 谞讜转谉 注专讬诐 诇驻讬 讞诇拽讜 讜讛诪讜注讟 诇驻讬 诪注讜讟讜 讜讗驻砖专 砖讛讬讜 讻讜诇诐 砖讜讬谉 讘注专讬诐 讞讜抓 诪谞驻转诇讬 讜讬讛讜讚讛 讜砖诪注讜谉. 讗讘诇 诪谉 讛诪拽专讗 讛专讗砖讜谉 谞专讗讛 讻讬 诇驻讬 诪专讘讬转诐 讛讬讜 谞讜讟诇讬诐. 讜注讜讚 诪爪注拽转 讘谞讬 讬讜住祝 砖讗诐 谞讟诇 讗驻专讬诐 砖诇讗 讛讬讛 讘讻谞讬住转讜 诇讗专抓 讻讬 讗诐 砖谞讬诐 讜砖诇砖讬诐 讗诇祝 讻讬讛讜讚讛 砖讛讬讛 砖砖讛 讜砖讘注讬诐 讗诇祝 诪讛 讛讬讛 诇讛诐 诇爪注讜拽 讗诇讗 诇驻讬 诪注讜讟讜 谞讟诇 讜诇讗 谞讟诇 讻诇 爪专讻讜 讗讜 诪驻谞讬 讟驻诇讬诐 诪专讜讘讬诐 讗讜 诪驻谞讬 砖诇讗 谞讟诇讜 讗诇讗 诇讬讜爪讗讬 诪爪专讬诐 讜讛讬讜 诪讜注讟讬诐 讜谞转讘专讻讜 讜诇讗 讛讬转讛 讝注拽讛 讗诇讗 诇讘谞讬 诪谞砖讛 砖讛讬讜 诪讜注讟讬诐 讜谞转专讘讜 讚讗诇讜 诇讗驻专讬诐 诪专讜讘讬诐 讜谞转诪注讟讜 讛讬讜 讜讗讬谉 诇谞讜 讟注谞讛 注诇 讝讛 专拽 诪诪转谞转 讬注拽讘 砖谞转谉 诇讬讜住祝 讚讗诪专 讗驻专讬诐 讜诪谞砖讛 讻专讗讜讘谉 讜砖诪注讜谉 讬讛讬讜 诇讬 讜讗诐 诇驻讬 诪专讘讬转谉 讜诪讬注讜讟谉 谞转讞诇拽讛 讛讗专抓 诪讛 讛讜注讬诇 诇讛诐 讜讗诇讜 讛讬讛 砖讘讟 讗讞讚 讻讱 讛讬讜 谞讜讟诇讬诐. 讜讗驻砖专 砖诇讗 讛讬讛 讬注拽讘 讬讜讚注 讗讬讱 转讞诇拽 讛讗专抓 讜讗诪专 讗诐 转讞诇拽 诇砖讘讟讬诐 砖讜讛 讘砖讜讛 讬讛讬讜 讛诐 讻砖谞讬 砖讘讟讬诐. 讗讬 谞诪讬 诇诪讞诇讜拽转 砖谞讬 谞砖讬讗讬诐 讜诇讚讙诇讬诐 讜诇砖谞讬 讙讜专诇讜转 讜砖谞讬 转讞讜诪讬谉. 注讜讚 谞砖讗专 诇谞讜 讟注谞讛 讗诐 讛讞诇拽讬诐 诇讗 讛讬讜 砖讜讬谉 讛讬讗讱 讞诇拽讜 讘讙讜专诇 讜诇驻谞讬 讛讙讜专诇 讗讬讱 讬讚讜注 诇诪讬 讬专讘讜 讜诇诪讬 讬诪注讬讟讜 讜讗诐 讬爪讗 讛讙讜专诇 讞诇拽 诪专讜讘讛 诇砖讘讟 讛诪讜注讟 讗讬讱 讬讛讬讛 讜诇讗 讬转讻谉 诇讞诇讜拽 讘讙讜专诇 讗诇讗 诇讞诇拽讬诐 砖讜讬诐 讗讜 砖讜讬诐 讘诪讚讛 讗讜 砖讜讬诐 讘讛砖讜讗转 讚诪讬诐 讗讜 讘讛砖讜讗转 拽专拽注. 谞砖讬讘 讜谞讗诪专 讻讬 诇讗 讻转讘讜 讘讙讜专诇讜转 讻讬 讗诐 转讞讜诪讬 讛诪讞讜讝讜转 讻诪讜 砖谞砖讗专 转讞讜诐 驻诇讜谞讬 讜诇讛诇谉 诪讞讜讝 拽讟诇讜谞讬讗 讜诪转讞讜诐 驻诇讜谞讬 讜诇讛诇谉 诪讞讜讝 驻专讜讘讬谞爪讬注 讜诪转讞讜诐 驻诇讜谞讬 讜诇讛诇谉 诪讞讜讝 诇讜诪讘专讚讬讗讛 讻讱 讻转讘讜 讜住诪谞讜 讛诪讞讜讝讜转 讜讻转讘讜 讗讜转诐 讘拽诇驻讬诐 讜谞转谞讜 讗讜转讜 讘拽诇驻讬 讜讛诪讞讜讝 砖注诇讛 讘讬讚讜 砖诐 讛讬讛 讞诇拽讜 讜诇驻讬 诪讛 砖讛讬讛 诪专讜讘讛 讗讜 诪讜注讟 谞讜转谞讬诐 诇讜 砖诐. 转讚注 砖讻谉 讛讜讗 砖讛专讬 谞驻诇讜 转讞诇讛 讙讜专诇讜转 诇讬讛讜讚讛 讜讘谞讬 讬讜住祝 拽讜讚诐 砖谞讻讘砖讛 讛讗专抓 诇砖讗专 砖讘讟讬诐 讗诇讗 诪驻谞讬 砖专爪讜 诇拽讘讜注 诪拽讜诐 诇诪砖讻谉 诪拽爪转 讛诪讞讜讝讜转 砖讛讬讜 讬讚讜注讬诐 诇讛诐 讜注诇讜 讘讙讜专诇 诇讬讛讜讚讛 讜讘谞讬 讬讜住祝 诇讬讛讜讚讛 讘讚专讜诐 讗专抓 讬砖专讗诇 讜讘谞讬 讬讜住祝 诇爪驻讜谞讜 讜讘住讜祝 讻砖讬讚注讜 讗转 讻讜诇诐 讻转讘讜诐 讜谞讟诇讜 砖讗专 讛砖讘讟讬诐 讞讜抓 诪讬讛讜讚讛 讜讬讜住祝 砖注诪讚讜 讘诪拽讜诪诐 讜讛讬讜 诪砖讗专 砖讘讟讬诐 砖谞讟诇讜 讘讬谞讬讛诐 讛讗 诇诪讚转 砖诇讗 讛驻讬诇讜 讛讙讜专诇讜转 讻讬 讗诐 诇转讞讜诪讬 讛诪讞讜讝讜转: 谞砖讜讘 注转讛 诇讘讗专 讛拽讜砖讬讗 砖讛拽砖讛 专讘 驻驻讗 诇讗讘讬讬 讘砖诇诪讗 诇诪讗谉 讚讗诪专 诇讬讜爪讗讬 诪爪专讬诐 谞转讞诇拽讛 讛讬讬谞讜 讚讗爪讟专讬讱 诇专讘 讜诇诪注讟 砖讗祝 注诇 驻讬 砖讗诪专 诇砖诪讜转 诪讟讜转 讗讘讜转诐 讬谞讞诇讜 讚诪砖诪注 诇讬讛 诇讬讜爪讗讬 诪爪专讬诐 爪专讬讱 讛讬讛 注讜讚 诇诇诪讚 砖诇讗 讬讛讜 讞诇拽 讛砖讘讟讬诐 砖讜讬谉 讗讱 诇专讘 转专讘讛 讜诇诪注讟 转诪注讬讟 转谉 诇诪砖驻讞讜转 注爪诪谉 讗诐 讬讛讬讜 诪专讜讘讬诐 讜谞转诪注讟讜 讗讜 讘讛驻讱 讬转谞讜 诇讛诐 诇驻讬 诪讛 砖讛讬讜 讘讗讜转讛 砖注讛. 讗诇讗 诇诪讗谉 讚讗诪专 诇讘讗讬 讛讗专抓 讻讬讜谉 砖讛讝讻讬专 讛诪砖驻讞讜转 诇讻诇 砖讘讟 讜砖讘讟 讜专讘讜讬 讗谞砖讬讛诐 讜诪讬注讜讟谉 讜讗讜诪专 注诇 讝讛 诇讗诇讛 转讞诇拽 讛讗专抓 砖诪诇诪讚 讗讜转谞讜 讻讬 诇讘讗讬 讛讗专抓 转讞诇拽 讻讘专 诇诪讚谞讜 讻讬 讻诇 砖讘讟 讬讟讜诇 诇驻讬 专讘讜讬讜 讜诪讬注讜讟讜 砖讛讜讗 注转讛 讜诇讗 谞讬讞讜砖 诇讬讜爪讗讬 诪爪专讬诐 讜诇讗 讬讛讜 讞诇拽讬讛诐 砖讜讬谉. 拽砖讬讗. 讛专讗讘"讚 讝"诇. 
讜讛专砖讘"讗 讜讛专"谉 讝"诇 讻转讘讜 讜讝讜 诇砖讜谞诐: 讗诇讗 诇诪讗谉 讚讗诪专 诇讘讗讬 讛讗专抓 诪讗讬 诇专讘 讜诪讗讬 诇诪注讟 讛专讬 讻诇 讗讞讚 诪讞诪转 注爪诪讜 讛讜讗 谞讜讟诇 讜诪砖讜诐 讞讝专讛 谞诪讬 诇讬讻讗 诇诪讬诪专 讚讗讬驻讻讗 讛讜讗 讚讗讚专讘讛 诪转讜讱 讛讞讝专讛 诪转诪注讟 讞诇拽 讛诪专讜讘讛 讜诪转专讘讛 讞诇拽 讛诪讬注讜讟. 注讚 讻讗谉. 
讜讛专"讬 讝"诇 讘注诇讬讜转 讻转讘 讜讝讛 诇砖讜谞讜: 讗诇讗 诇诪讗谉 讚讗诪专 诇讘讗讬 讛讗专抓 诪讗讬 诇专讘 讜诪讗讬 诇诪注讟. 讚诇讗 砖讬讬讱 诇诪讬诪专 诇专讘 讘讘讬讗转 讛讗专抓 转专讘讛 讗祝 注诇 驻讬 砖讬转诪注讟 拽讜讚诐 讻讘讜砖 讜讞诇讜拽讛 讞讚讗 讚讗祝 注诇 驻讬 砖讬转诪注讟 诇讗 诪砖转诪注讬 讘拽专讗 讚讘砖诇诪讗 讻讬 讚专砖讬谞谉 讗祝 注诇 驻讬 砖谞转诪注讟 讻讘专 讛专讬 讛讜讗 讘讻诇诇 诪砖诪注讜转 讛诪拽专讗 诇驻讬 砖讻讘专 讗讬专注讜 讛诪拽专讬诐 讘专讬讘讜讬 讜讘诪讬注讜讟 讜拽讗诪专 诇专讘 讘讬爪讬讗转 诪爪专讬诐 转专讘讛 讗祝 注诇 驻讬 砖讗讬专注 砖诐 诪讬注讜讟 讜注讜讚 讚诇讗 讗爪讟专讬讱 拽专讗 诇专讘 讘讘讬讗转 讛讗专抓 转专讘讛 讗祝 注诇 驻讬 砖讬转诪注讟 拽讜讚诐 讻讬讘讜砖 讜讞诇讜拽讛 讚讗诪讗讬 转讬住拽 讗讚注转讬谉 砖讬转讞讚砖 讛讚讬谉 讗讞专 讻讱 讚诪诇转讗 驻砖讬讟讗 讛讜讗 讚讝讻讬讬转 讛讗专抓 讗讬谞讛 转诇讜讬讛 讗诇讗 讘讘讬讗转 讛讗专抓 讚讘砖诇诪讗 讗讬 讗诪专讬谞谉 诇专讘 讘讬爪讬讗转 诪爪专讬诐 转专讘讛 讗祝 注诇 驻讬 砖讬转诪注讟 讘讘讬讗转 讛讗专抓 谞讬讞讗 讚拽讗 住诇拽讗 讚注转讱 砖讬转讞讚砖 讛讚讬谉 讘讘讬讗转 讛讗专抓 讜谞讜住讬祝 诇讗讞专讬诐 诪谉 讛讞诇拽讬诐 砖谞转专讘讜 诪讝讛 砖谞转诪注讟. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讘讗"讚 讜爪"诇 诇驻专"转 砖讗讬谉 诪讞讝讬专讬谉 讻讜' 讚讜拽讗 诇讗讘讜转 砖讘讗讜转讜 诪讟讛 讻讜' 注讻"诇 讜诇驻讬 讝讛 诇驻专"转 谞诪讬 讛"诪 诇驻专砖 讚谞"诪 讚诇诪"讚 诇讬讜爪讗讬 诪爪专讬诐 讻诇 讗讘讜转 讬砖专讗诇 讞讜诇拽讬谉 讘砖讜讛 讜诇诪"讚 诇讘讗讬 讗专抓 讻砖诪讞讝讬专讬诐 诇讗讘讜转讬讛谉 讗讬谞讜 讗诇讗 诇讗讘讜转 砖讘讗讜转讜 诪讟讛 讗诇讗 讚注"讻 讚诇讬讻讗 诇驻专讜砖讬 讛讻讬 诇诪讗讬 讚诪住拽讬谞谉 诇拽诪谉 讚讗"讬 谞讞诇拽讛 诇砖讘讟讬诐 讚讛砖转讗 诇诪"讚 诇讬讜爪讗讬 诪爪专讬诐 诇讗 谞讞诇拽讛 讗诇讗 诇讗讘讜转 砖讘讗讜转讜 砖讘讟 讜诇讛讻讬 讛讜爪专讱 诇驻专砖 讚谞"诪 诇讟驻诇讬诐 讻讚诇注讬诇 讜讚讜"拽:


讘讚"讛 诪讻讗谉 讜诪讻讗谉 讻讜' 讜转讬诪讛 讚讗"讻 讬讛讜砖注 讻讜' 讜诪讚谞诪谞讜 讘注专讘讜转 诪讜讗讘 讻讜' 谞诪谞讜 讻诪讜 讻谉 讘诪讚讘专 讻讜' 注讻"诇 诇讬讛讜砖注 讜讻诇讘 诇讗 讛讜爪专讻讜 专讗讬讛 讚谞诪谞讜 讘诪讚讘专 住讬谞讬 砖讛专讬 诇讗 讛讬讜 讗讝 专拽 讘谞讬 诪' 砖谞讛 讗诇讗 讚专"诇 诪讚谞诪谞讜 讬讛讜砖注 讜讻诇讘 讘注专讘讜转 诪讜讗讘 诪讘谞讬 住' 讜诇诪注诇讛 注"讻 讚谞诪谞讜 讻诪讜 讻谉 讘诪讚讘专 住讬谞讬 诪讘谞讬 住' 讜诇诪注诇讛 讚讛讬讬谞讜 讬讗讬专 讜诪讻讬专 讘谞讬 诪谞砖讛 讚讻诪讜 讚诇讗 讬诇驻讬谞谉 讜诪注诇讛 讚讻转讬讘 讘注专讘讜转 诪讜讗讘 诪注专讻讬谉 讛"谞 诇讗 讬诇驻讬谞谉 讜诪注诇讛 讚诪讚讘专 诪注专讻讬谉 讜拽"诇:


讘讗"讚 讬转讬专讬诐 诪讘谞讬 住' 讻讜' 讜讬讛讜砖注 讘谉 谞讜谉 讚诇讗 讛讬讜 讘谞讬 住' 讘诪谞讬谉 专讗砖讜谉 注讻"诇 讻爪"诇:


讘讚"讛 讘砖诇诪讗 讻讜' 讚讗诐 讛讬讜 讘' 讗讞讬谉 诪讬讜爪讗讬 讻讜' 讛专讬 讗讜转谉 讬' 诇讗 谞讟诇讜 讻讜' 讻"讗 讻诪讜 讘' 讘谞讬诐 砖讛谉 诪讜注讟讬谉 讻讜' 注讻"诇 讗注"讙 讚诇诪"讚 诇讘讗讬 讗专抓 谞诪讬 讘讘' 讗讞讬谉 讜讗讞讚 讬砖 诇讜 砖谞讬 讘谞讬诐 讜讛砖谞讬 讬砖 诇讜 讬' 讘谞讬诐 讻砖讞讝专讛 谞讞诇转谉 诇讗讘讬讛谉 讞讜诇拽讬谉 讘砖讜讛 讜讗讬谉 诇讗讜转谉 讬' 讻"讗 讻诪讜 讘' 讘谞讬诐 讛诪讜注讟讬谉 讜讛讬讬谞讜 讘讬谉 专讘 诇诪注讟 诪"诪 驻专讬讱 讚讗讬转 诇谉 诇诪讬诪专 讚住转诪讗 讻转讬讘 讘讬谉 专讘 诇诪注讟 讗驻讬' 讘讻讛"讙 讘讘' 讗讞讬谉 讻讜' 讜讘' 讗讞讬谉 讻讜' 讻驻讬' 专讬讘"诐 诪讬讛讜 拽"拽 讚讛"诇 诇驻专讜砖讬 讚讛讻讬 驻专讬讱 讘讘' 谞讻专讬讬诐 讚讘砖诇诪讗 诇诪"讚 诇讬讜爪讗讬 诪爪专讬诐 讗讬 讛讜讛 讗讬砖 讗' 砖讬砖 诇讜 讬' 讘谞讬诐 讜讗讬砖 讗讞讚 讬砖 诇讜 讘' 讘谞讬诐 讗讜转谉 讬' 诇讗 讬讟诇讜 讻"讗 讻诪讜 讘' 讛讘谞讬诐 讛诪讜注讟讬谉 讜讛讜讬 讘讬谉 专讘 诇诪注讟 诪砖讗"讻 诇诪"讚 诇讘讗讬 讗专抓 讚讘讻讛"讙 讬讟诇讜 讛讬' 讬' 讞诇拽讬诐 讜讛砖谞讬诐 讘' 讞诇拽讬诐 讜讬砖 诇讬讬砖讘 砖讛讻专讬讞讜 诇驻专砖 讛拽讜砖讬讗 讘讘' 讗讞讬谉 讻讜' 讜讘' 讗讞讬谉 讻讜' 诪砖讜诐 讚诪砖诪注 诇讬讛 讚讘讬谉 专讘 诇诪注讟 拽讗讬 讗砖诪讜转 诪讟讜转 讗讘讜转诐 讚讻转讬讘 诇注讬诇 诪讬谞讬讛 讚讗讬讬专讬 讘讗讞讬诐 讚讜拽讗 讻驻专讬讘"诐 诇注讬诇 讜讚讜"拽:

